Vi, familie med 3 børn i alderen 9-14 år, har haft en dejlig uge i Line og Thomas’ skønne gæstfri hjem i Valby. Huset var dejligt rent ved ankomst og har alt, hvad man behøver til både børn og voksne. Veludstyret køkken, hyggelig spise- og TV-stue, fine værelser, lækker terrasse og stor have med plads til leg. Vi følte os hurtigt hjemme.
Beliggenheden er super i et roligt område, hvor man ikke mærker storbyens larm og med nem parkering. S-tog er kun ca 10 minutters gang væk, og indkøb endnu tættere på.
Kommunikationen har været hurtig og problemfri fra bookning til afrejse. Vi kan varmt anbefale et ophold hos Line og Thomas.